**SNM-Múzeum ukrajinskej kultúry**

**Miesto konania:** SNM-Múzeum ukrajinskej kultúry, Centrálna 258, Svidník

**Otvorené:** 18.00 - 24.00  
**Vstupné:** 1 € / deti do 15 rokov zdarma

**Program:**

Príďte si užiť múzeum plné zábavy a pohody cez Noc múzeí a galérií v sobotu 16. mája 2015 do Slovenského národného múzea – Múzea ukrajinskej kultúry.

Aj tento rok sa naše múzeum pridá k projektu Noc múzeí a galérií, ktorý otvára pre verejnosť dvere kultúrnych inštitúcií na celom svete. Múzeum bude preto otvorené pre všetkých od 18.00 h až do neskorej noci.

Pre malých, ale i veľkých návštevníkov máme prichystané premietanie filmov a rozprávok. Na ne čaká aj kreatívny kútik, kde si budú môcť prejaviť vlastnú fantáziu a vytvoriť svoj lampášik, ako symbol noci a jari.

Samozrejme, nemyslíme len na duše našich návštevníkov, ale aj na ich žalúdky, a preto pripravíme i niečo z našich tradičných jedál ako malé pod zub. Návštevníkom ukážeme ako sa stolovalo v minulosti a porovnáme to zo súčasnosťou, v tom nám pomôžu študenti Hotelovej akadémii vo Svidníku. Pripravia pre Vás kašu verzus polenta.

Noc múzeí a galérií je skvelý spôsob, ako ľuďom ukázať, že múzeum nie je len budova bez života, plná vitrín a predmetov, ktorých sa nemôžeme dotýkať, ale naopak, že je to miesto, kde sa dá naučiť kopec vecí a zažiť veľa zábavy.

**Tešíme sa na vás**

**Otvárací čas stálych expozícií:**  
Kultúrnohistorická expozícia: 10.00 – 24.00   
Umeleckohistorická (Galéria Dezidera Millyho):10.00 – 18.00   
Národopisná expozícia v prírode (skanzen): 10.00 – 18.00

**Informácie:** www.snm.sk

**E-mail:** [sekretariat-muk@snm.sk](mailto:sekretariat-muk@snm.sk), [ludmila.razina@snm.sk](mailto:ludmila.razina@snm.sk); 054 245 10 01, 0907 022 545